| Kavalieriaus karaliaus Karolio spanielis |
| --- |
|  |
|  |
| Standartas: | Nr. 136, 9 FCI grupė, 7 sekcija (spanielių tipo) |
| Ūgis (ties ketera) |
| Patinas: | 30–33 cm |
| Kalė: | 30–33 cm |
| Svoris |
| Patinas: | 5.9–8.2 kg |
| Kalė: | 5.9–8.2 kg |
| Savybės |
| Plaukas: | Juodas ir gelsvai rudas - įdegio spalvos, Trijų spalvų, „Blenheim", rubino spalvos |
|  |
| Aktyvumas: | Vidutinis |
|  |
| Intelektas: | Vidutinis |
|  |
| Temperamentas: | Draugiškas, paklusnus, meilus, neagresyvus |
|  |
| Ilgaamžiškumas: | 11 m. |

 Rubino spalvos kavalieriaus karaliaus Karolio spanielis sniege
**Kavalieriaus karaliaus Karolio spanielis** – šunų veislė, priskiriama nedideliai spanielių veislei, kilusiai iš Jungtinės Karalystės. Nuo 2000 m. šios veislės populiarumas Jungtinėse Amerikos Valstijose smarkiai išaugo ir šiuo metu yra tarp 17 populiariausių šunų veislių. Šios veislės šunys, atitinkantys veislės standartą, būna keturių spalvų, taip pat šis spanielis pasižymi šilkiniu, tiesiu kailiu. Šie šunys paprastai yra draugiški, ramūs ir gerai sutaria tiek su vaikais, tiek su kitais gyvūnais, tačiau jiems reikia daug dėmesio ir bendravimo su žmonėmis. Kadangi jie yra šeimos šunys, rekomenduojama nepalikti vienų ilgesniam laikui. Kavalieriaus karaliaus Karolio spanielio gyvenimo trukmė yra nuo devynerių iki keturiolikos metų.

Išvaizda
--------

Veislės standartai nurodo, kad kavalieriaus ūgis turi būti 30 - 33 cm, o svoris 5,9 - 8,2 kg. Ši veislė turi vidutinio ilgio tiesų kailį. Veislės standartai nurodo, kad šio šuns kailis neturėtų būti garbanotas, tačiau gali būti silpnai banguotas.

Kavalieriaus karaliaus Karolio spanielis ir „English Toy Spaniel" yra dažnai painiojami. Abi šios veislės turi panašią istoriją ir atsiskyrė viena nuo kitos tik maždaug prieš 100 metų. Yra keletas pagrindinių skirtumų tarp šių dviejų veislių, vienas iš jų yra šuns dydis. Taip pat, jų snukiai, nors ir panašūs, skiriasi. Anglų žaislinio spanielio ausys yra aukščiau ir jo kaukolė yra plokščia, o karaliaus Karolio kaukolė yra kupolo formos. Galiausiai, kavalieriaus karaliaus Karolio spanielio spanielio snukis yra trumpesnis. 

### Spalva

 Trispalviai kavalieriaus karaliaus Karolio spanieliai
 Kavalieriaus karaliaus Karolio spanielis, „Blenheim" spalvos, su rudomis žymėmis baltame fone ant nugaros, lopais ant akių ir rudomis ausimis
Veislė turi keturias pripažintas spalvas. Kavalieriai, turintys sodrias kaštono spalvos žymes baltame fone, yra žinomi kaip „Blenheim" spalvos. Kai kurių „Blenheim" spalvos šunų kaktos viduryje yra kaštoninė dėmė: tai vadinama „Blenheim" dėme.

Taip pat yra juodos su ruda ties antakiais, skruostais, kojomis ir po uodega, spalva.

Rubino spalvos kavalieriai yra visiškai kaštoninės spalvos , nors kai kurių šios veislės šūnų kailis gali turėti baltos spalvos dėmių, tačiau tai, pagal šunų parodų taisykles, yra laikoma veislės standartų neatitikimu.

Ketvirtoji spalva žinoma kaip trispalvė, kurią sudaro juoda ir balta su rudomis dėmėmis ant skruostų, ausies vidinių pusių, antakių, kojų vidinių pusių ir paauodegio. Ši spalva vadinama „princu Karoliu".

* Sodrios kaštono spalvos dėmės ant balto kailioSodrios kaštono spalvos dėmės ant balto kailio
* Juodai rudas kavalieriaus karaliaus Karolio spanielisJuodai rudas kavalieriaus karaliaus Karolio spanielis
* Kavalieriaus karaliaus Karolio spanielis žiūrintis pro langąKavalieriaus karaliaus Karolio spanielis žiūrintis pro langą
* Kavalierius kramto šakąKavalierius kramto šaką

### Populiarumas

Remiantis „The Kennel Club" paskelbta statistika, 2007 m. Jungtinėje Karalystėje kavalieriai buvo 6-ti pagal populiarumą šunys. Labradoro retriveriai buvo populiariausi – tais metais jų užregistruota net 45 079. Kavalieriaus karaliaus Karolio spanielių populiarumas auga ir Amerikoje – 1998 m. ši veislė buvo 56-oji pagal populiarumą, o 2007 m. ir 2008 m. – 25-ta. Veislės populiarumas toliau augo ir 2013 m. užėmė 18 vietą  2009 m. kavalierius buvo 4 pagal populiarumą veislė Australijoje, atsilikdama tik nuo labradoro retriverių, vokiečių aviganių ir Stafordšyro bulterjerų.

Temperamentas
-------------

Ši veislė yra labai meili, žaisminga, labai kantri ir norinti įtikti šeimininkui. Šios veislės šunys gerai sutaria su vaikais ir kitais šunimis,  nevengia bendrauti ir su daug didesniais šunimis. Jie pasižymi greitu prisitaikymu prie beveik bet kokios aplinkos, šeimos ir vietos bei puikiai tiks tiek miesto, tiek ir kaimo gyvenimui. Dėl jų gebėjimo bendrauti su kitais šunimis jie idealiai tinka namuose, kuriuose yra daugiau šunų. Kavalieriaus karaliaus Karolio spanielis yra vidutinio intelekto. Jie iš prigimties yra smalsūs ir žaismingi, bet taip pat mėgsta tiesiog prigulti ant pagalvėlės ar kelių, todėl jie yra puikūs kompanionai ligoniams ir pagyvenusiems žmonėms.

Šie spanieliai yra aktyvūs ir sportiški. Kavalieriams sekasi paklusnumo ir judrumo pasirodymose, o dėl savo mielos, švelnios prigimties jie taip pat yra nuostabūs terapiniai šunys. Veislė puikiai prisitaiko prie įvairaus fizinio aktyvumo lygių, todėl jiems puikiai tinka tiek miegoti ant sofos, tiek ilgai vaikštinėti ir lakstyti lauke.

 Veislė yra gerai žinoma dėl savo meilaus temperamento.
Jie turi instinktą gaudyti judančius objektus, įskaitant transporto priemones judriose gatvėse. Šie šunys linkę visus nepažįstamuosius laikyti draugais, todėl šios veislė šunys nėra sarginiai. Spanieliai turi stiprų medžioklės instinktą ir gali kelti pavojų paukščiams ir smulkiems gyvūnams, tačiau, treniruojami šios veislės atstovai gerai sutaria su įvairiais mažais gyvūnais, įskaitant žiurkėnus ir smiltpeles.

Kavalieriaus karaliaus Karolio spanielio kailį reikia dažnai šukuoti,  kai kurie savininkai apkerpa ilgą šio spanielio kailį, kuris vaikštant ar žaidžiant lauke išsitepa.

Sveikata
--------

 Trys kavalieriaus karaliaus Karolio spanieliai
 Juodai rudas kavalieriaus karaliaus Karolio spanielis
Kavalieriai gali būti linkę sirgti mitralinio vožtuvo liga, kuri sukelia širdies nepakankamumą. Ši liga pasireiškia daugeliui šios veislės šunų tam tikru jų gyvenimo momentu ir yra dažniausia mirties priežastis. Šiai veislei yra būdingos šios sveikatos problemos: mitralinio vožtuvo liga (MVD), siringomielija (SM), klubo sąnario displazija, pleiskanojančios girnelės ir tam tikri regos ir klausos sutrikimai. Netinkamas veisimas padidina tikimybę, kad šuo susirgs MVD, todėl svarbu rasti atsakingą veisėją, kuris neveistų nesveikų šunų. Kavalieriai taip pat kenčia nuo ausų problemų, kurios yra dažna įvairių tipų spanielių sveikatos problema.

Šaltiniai
---------

1. ↑   Kavalieriaus karaliaus Karolio spanieliai, *kinologija.lt*
2. ↑   „Cavalier King Charles Spaniel Dog Breed Information" *American Kennel Club.* Nuoroda tikrinta 30 January 2019.
3. 1 2 3 4 5 6  „Get to Know the Cavalier King Charles Spaniel", 'The American Kennel Club', Nuoroda tikrinta 20 May 2014
4. ↑  Tuščia citata (pagalba) D G O’Neill; D B Church; P D McGreevy; P C Thomson; D C Brodbelt (2013). „Longevity and mortality of owned dogs in England"(PDF).
5. 1 2  Coile (2008): p. 9
6. ↑    „Cavalier King Charles Spaniel Dog Breed Information". *American Kennel Club*. Nuoroda tikrinta 30 January 2018.
7. ↑  Lambert (2008): p. 14
8. 1 2  Lambert (2008): p. 15
9. ↑  Jeff (2008): p. 16
10. ↑  „AKC MEET THE BREEDS: Cavalier King Charles Spaniel" Archyvuota kopija 2012-08-27 iš Wayback Machine projekto.. American Kennel Club. Nuoroda tikrinta 5 April 2010.
11. ↑  „2007 Top 20 Breed Registrations". *The Kennel Club*. Archived from [http://www.thekennelclub.org.uk/item/1623 the original on 21 July 2013. Nuoroda tikrinta 15 November 2009.
12. ↑  „AKC Dog Registration Statistics". *American Kennel Club*. Nuoroda tikrinta 15 November 2009.Tuščia citata (pagalba)
13. ↑  American Kennel Club 2013 Dog Registration Statistics Historical Comparisons & Notable Trends, *The American Kennel Club*, Nuoroda tikrinta 30 April 2014
14. ↑  „ANKC: National Animal Registration Analysis" Archyvuota kopija 2021-12-02 iš Wayback Machine projekto.. *Australian National Kennel Club*. Nuoroda tikrinta 5 April 2010.Tuščia citata (pagalba)
15. ↑    „Cavalier King Charles Spaniel Training and Cavalier Dog Breed Info". *Puppy-Training-at-Home.com*. Archived from the original on 9 October 2009. Nuoroda tikrinta 15 November 2009.
16. ↑    „Cavalier King Charles Spaniels". *TerrificPets.com*. Nuoroda tikrinta 15 November 2009.
17. ↑   „Cavalier FAQ". *Cavalier King Charles Spaniel Club – USA*. Archived from the original on 9 February 2010. Nuoroda tikrinta 15 November 2009.